
ISTARSKI BOĆARSKI SAVEZ
ZAPISNIK
Sa redovne godišnje izvještajno-planske sjednice Skupštine Istarskog boćarskog saveza (IBS) održane 23. studenog 2022. u boćarskoj dvorani SRC Veli Jože u Poreču s početkom u 18.00 sati.
Tajnik IBS-a Kristijan Klarić je nakon obavljene verifikacije mandata izvijestio da je na sjednici prisutno 54 predstavnika klubova od ukupno 90 kluba koji su članovi IBS-a.
Predsjednik Dražen Puniš je otvorio sjednicu te je predložio
DNEVNI RED:
  
1. Verifikacija zapisnika sa sjednice Skupštine IBS-a održane 16. 7. 2021.

   
2. Izvješće o radu IBS-a za 2021. godinu,

   
3. Izvješće o financijskom poslovanju IBS-a za 2021. godinu,

4. Plan rada IBS-a za 2023. godinu


5. Financijski plan IBS-a za 2023. godinu
   
6. Rasprava i donošenje zaključaka po točkama 2. -  5. dnevnog reda,

     7. Razrješenje dosadašnjeg člana i imenovanje novog člana Izvršnog odbora IBS-a.


8. Proglašenje najboljih pojedinaca i kolektiva IBS-a, te dodjela pehara prvacima I
    IBL-a.

Prijedlog Dnevnog reda jednoglasno je usvojen.

ZAKLJUČCI:

Ad.1. Zapisnik sa prethodne redovne sjednice Skupštine je bez rasprave jednoglasno usvojen.
Ad.2. Izvješće o radu za 2021. godinu je podnio predsjednik Puniš koji je istakao da je nakon specifične i izazovne 2020. godine u svim društvenim segmentima pa tako i u sportu zbog pandemije koronavirusa, 2021. godine bila godina u kojoj su se IBS, njegovi klubovi, boćarice i boćari djelomično vratili uobičajenom obimu svojih aktivnosti, a time i uspjeha, koliko god su to dozvoljavale ograničavajuće mjere za bavljenje sportom koje su u dalje djelomično bile na snazi. Članovi IBS-a su i u 2021. ostvarili niz zapaženih rezultata i uspjeha.

Ad.3. Izvješće o financijskom poslovanju za 2021. godinu je podnio tajnik Klarić je jednoglasno usvojeno. Nakon što je zbog panedmije koronavirusa i nezavidnih financijskih situacija u kojima su se klubovi našli IO IBS-a za 2020. odlučio umanjiti godišnje financijske obveze klubova za 30 posto, IO je vođen istim motivima i za 2021. odlučio umanjiti godišnje financijske obveze klubova za 20 posto u odnosu na uobičajene iznose iz predpendemijskih godina.
Ad.4. Program rada za 2023. godinu je prezentirao predsjednik Puniš koji je istakao da je cilj IBS-a vratiti što je više moguće obim aktivnosti na nivo iz predpandemijske 2019. godine.  IBS je već 2022. godine proveo vrlo obimnu aktivnost, dok su njegovi članovi, pojedinci i klubovi ostvarili niz zapaženih rezultata, te se nada da će i 2022.  za istarsko boćanje biti vrlo uspješna.
Ad.5. Financijski plan za 2023. godinu je prezentirao tajnik Klarić koji je istakao da se radi o tek neznatnim promjenama financijskog plana u odnosu na tekuću godinu. Klarić je istakao da će IBS i tijekom 2023. uspjeti ostvariti vrlo obimnu aktivnost i podmiriti sve svoje obveze.

Ad.7. Umjesto Deana Ikića iz BK Pula koji je razriješen dužnosti člana IO-a na vlastiti zahtjev, na prijedlog predsjednika Puniša za novog člana IO-a, do kraja tekućeg mandatnog razdoblja, izabran je Deni Tomišić iz BK Divšići. 
Ad. 8. Po završetku radnog dijela sjednice priređena je tradicionalna godišnja svečanost proglašenja najboljih pojedinaca i kolektiva IBS-a, te dodjela pehara prvacima IBL. 

ZAPISNIČAR:





PREDSJEDNIK IBS-a:

